Deppeltske Kinnermumie

De Deppeltske Kinnermumie ( engelsk: Detmold Child, duitsk: Detmolder Kindermumie) es de Nome van eunen mumifizeurden Äumken in’n völkerkundlicken Afdeul van’n lippsken Lannesmuseum in Deppelt, dat man in Peru vund un rund 6500 Jore auld es. Dat maket de deppeltske Kinnermumie eune van’n öllsten Mumien weltwüid un öller os de Ötzi or de Mumie van Tutanchamun 

Historie
De deppeltske Kinnermumie werrt in’n völkerkundlicken Afdeul van’n lippsken Lannesmuseum in Deppelt upheget. Teovöre was de Mumie in’n Besitt völkerkundlicken Museum Witzenhiusen, dat’t mumifizeurde Äumken 1987 os eun Geschenk iut eune private Sammlunge kreig. Os de Mumie anveng teo schemmeln övergav dat Museum in Witzenhiusen dat Eksponaat an’t Lippske Lannesmuseum, wo de Mumie profescheonell konserveurt worde.

Man eurst 2010, os Wettenskoplers van Reiss-Enegelhorn-Museum in Mannheim de Mumie büi’n German Mummy Project nüipe bekecken un unnersöchten, worde kloor wat vör grauten Belang dat mumifizeurde Aum iut Deppelt het. Alleun dör dat de Mannheimer Wettenskoplers, düsse Mumie ünnersöchten worde man wüis, dat dat Äumken eune van den öllsten bekennden Mumien up’r Welt es. Dorümme weis man de deppeltske Kinnermumie bet 2014 in’r USA, seodat et süinen engelsken Namen Detmold Child kreig.Rückkehr der Mumie „The Detmold Child“ in:  Die Glocke den 7. Februar 2014

Eugenskoppen
No den Unnersoikresultaten van’n Reiss-Engelhorn-Museen bleiv dat deppelske Kind med 8-10 Moonden daud. Dat Äumken hadde eunen roren Hertfeuler, dat hypoplastisk Luchthert-Syndreom. Dat Kind leid biutendem an Vitamin-D-Mangel und wist eune afsunnerlicke Koppfoorm dör vreo Verfoormen van’n Kopp med Breddern, seo os dat vör schäun gull büi villen süüdamerikaansken Kultiuren. Man dat Äumken hadde auk eune Lungensuike, müüglick vanewegen eune Tuberkolose.  Dat Aum sitt typsk vör düsse Region un Kultiur in’r Hurke is med Lüinen ümmewickeld. Üm’n Halse dreggt dat Äumken eun Amulett, dat man eurst büi’n CT-Scann van’r Mumie sach.

Literatiur


Nowüise

Weblenken
 Lippisk Lannesmuseum Deppelt, Afdeul Völkerkunne

Kategorie:Mumie
Kategorie:Deppelt
Kategorie:Archäologie
Kategorie:Peru